תועד במצלמות האבטחה גונב אופניים חשמליים מבר היישה (וידאו) - מיינט כפר סבא - חדשות כפר סבא
24 אוקטובר 2018 / 05:56
תועד במצלמות האבטחה גונב אופניים חשמליים מבר היישה (וידאו)
09.05.18 / 08:25
השבוע נגנבו אופניים חשמליים לאחד העובדים מבר "היישה" בכפר סבא. "זה לא מוסרי, מדובר באדם חסר יכולת כלכלית" מספרים חבריו של העובד בפוסט זועם
בזמן שהיה עסוק במהלך משמרת ערב ב"היישה" בר בכפר סבא, נגנבו השבוע (ב'), אופניו החשמליים של בחור כבן 20 שעובד במקום ומתנייד רק איתם.
"מיותר לציין שלגנוב זה מעשה לא מוסרי", כתבה אחת המכרות שלו בפוסט זועם ברשתות החברתיות. "אך הפעם זה צורם יותר מתמיד. מדובר באדם חסר יכולת כלכלית, בחור מקסים שהאופניים הם מרבית מרכושו ואיתם הוא מתנייד ממשמרת למשמרת".
בעקבות המקרה, פרסמה יעל סער, בעלת המקום, פוסט ובו תיעוד הגנבה בפייסבוק, מתוך מצלמה נסתרת הממוקמת במטבח הבר. בעזרת אותו התיעוד, היא מבקשת את עזרת הציבור במציאת גנב האופניים. "מי שמזהה את הגנב - אשמח אם תעדכנו", היא כותבת בפוסט. "מישהו בטוח מכיר אותו, ומגיע לו לשלם על הגנבה שלו".
"העיקר שהאופניים יחזרו למי שלהם הם שייכים", כתבה המכרה ששיתפה את הפוסט. "אפילו בלי משטרה או הליך פלילי, רק שיחזיר אותם לבעליהם. אני יודעת שיש עוד אנשים טובים בעולם, ואפילו לאותו הגנב, יש מקום לתיקון".
עובדי הבר "היישה" מבקשים את עזרת הציבור בזיהוי הגנב, עדיין לא הוגשה תלונה למשטרה בנושא.